Renate Linqor

Renate Linqor () — qadın futbolu üzrə dünya və Avropa çempionu, Olimpiya oyunlarının mükafatçısı

 Həyatı 

Renate Linqor Almaniyanın Karlsrue şəhərində doğulub.

 Karyerası 

 Klub karyerası 

O, futbol oynamağa 1981-ci ildə "SV Blankenloch" klubunda başlayıb, 1983-cü ildən "Karlsrue SC" klubunun gənclərdən ibarət komandasında çıxış edib. Almaniya Bundesliqasında peşəkar karyerasına 14 yaşında "SC Klinge Seckach" klubu ilə müqavilə imzaladıqdan sonra başlayıb. Almaniyanın bir sıra aparıcı klublarından təklif almasına baxmayaraq, o, adıçəkilən klubda 1997-ci ilə qədər çıxış edib. Həmin il Renate Linqor "FFC Frankfurt" klubunda mərkəz yarımmüdafiəçi mövqeyində oynamağa başlayıb. Linqor 2 dəfə UEFA Kubokunun qalibi (2002, 2006), 5 dəfə Almaniya çempionu (1999, 2001, 2002, 2003, 2005), 5 dəfə Almaniya Kubokunun qalibi (1999, 2000, 2001, 2002, 2003) olub. 2007-2008-ci il mövsümündən sonra futbolçu karyerasını başa vurub.

 Milli karyerası 

1995-ci ildə Almaniya milli komandasına dəvət olunan Renate Linqor buna qədər Almaniyanın 20 yaşlı futbolçulardan ibarət yığmasının tərkibində 19 oyunda meydana çıxıb. 2006-cı ildə Marta (Braziliya) və Kristin Lilli (ABŞ) ilə bərabər Dünyada İlin Ən Yaxşı Qadın Futbolçusu adına Renate Linqorun da namizədliyi irəli sürülüb. Linqor Milli komandada 2 dəfə dünya çempionu (2003, 2007), 2 dəfə Avropa çempionu (2001, 2005) və 2 dəfə Yay Olimpiya Oyunlarının bürünc mükafatçısı (2000, 2004) olub.

 İstinadlar 

 Xarici keçidlər 
Dünya və Avropa çempionu Bakıya gəlir 

Kateqoriya:Almaniya futbolçuları
Kateqoriya:2000 Yay Olimpiya Oyunlarında futbolçular
Kateqoriya:Olimpiya medallı futbolçular
Kateqoriya:Qadın futbol hücumçuları
Kateqoriya:Qadın futbol yarımmüdafiəçiləri
Kateqoriya:2004 Yay Olimpiya Oyunları bürünc medalçıları
Kateqoriya:2008 Yay Olimpiya Oyunları bürünc medalçıları
Kateqoriya:2000 Yay Olimpiya Oyunları bürünc medalçıları
Kateqoriya:1996 Yay Olimpiya Oyunlarında futbolçular
Kateqoriya:2008 Yay Olimpiya Oyunlarında futbolçular
Kateqoriya:Olimpiya bürünc medalına sahib Almaniya idmançıları